שילינג אוסטרי
מטבעות

המטבעות הראשונים של השילינג נכנסו למחזור בשנת 1925, כאשר אלה בני 1 גרושן ו-2 גרושנים היו עשויים מארד, המטבע בן 10 גרושנים היה עשוי מסגסוגת נחושת-ניקל והמטבעות בני חצי שילינג ו-1 שילינג היו עשויים מכסף. בשנת 1931 הונפק מטבע 5 גרושנים מסגסוגת נחושת-ניקל. ב-1934 הונפקו מטבעות 50 גרושן ו-1 שילינג מנחושת-ניקל גם כן, יחד מטבע חדש של 5 שילינגים. מטבעות אלה הונפקו עד לאנשלוס וביטול השילינג ב-1938.
עם חידוש השילינג כמטבע האוסטרי הונפקו בין השנים 1947–1952 מטבעות בני 1, 2, 5, 10, 20 ו-50 גרושן וכן בני 1, 2, ו-5 שילינגים. המטבעות בני 1 ו-5 גרושנים, וכן המטבע הראשון בן 10 גרושנים, היו עשויים אבץ. המטבעות בני 2 ו-50 גרושן, המטבע השני בן 10 גרושנים והמטבעות בני 1, 2 ו-5 שילינגים הוטבעו מחמרן. המטבע בן 20 גרושן הוטבע מסגסוגת חמרן-ארד. המטבע 1 גרושן הוטבע רק בשנת 1947, בעוד המטבעות של 20 גרושן ו-2 שילינג הושעו מייצור, האחד ב-1954 והשני עוד קודם לכן ב-1952. בשנת 1957 נכנס למחזור מטבע בן 10 שילינגים עשוי כסף, וב-1959 הוחלפה הסגסוגת של המטבעות בני 50 גרושן ו-1 שילינג בסגסוגת חמרן-ארד. שנה לאחר מכן הוטבע המטבע 5 שילינגים מכסף. ב-1969 הוחלפה סגסוגת הכסף של המטבע 5 שילינגים בנחושת-ניקל, וחמש שנים מאוחר יותר הוחלפה באותו אופן סגסוגתו של המטבע 10 שילינגים. בשנת 1980 נכנס למחזור מטבע בן 20 שילינג מחמרן-ארד.
בעת המעבר לאירו היו המטבעות שלהלן במחזור, אם כי מטבעות הקטנים בערכם מ-10 גרושנים היה נדיר למצוא.
| המטבעות שהיו במחזור בעת המעבר לאירו> תמונה.תמונה | המטבעות שהיו במחזור בעת המעבר לאירו> ערך.ערך | המטבעות שהיו במחזור בעת המעבר לאירו> מאפיינים צורניים.קוטר (מ"מ) | המטבעות שהיו במחזור בעת המעבר לאירו> מאפיינים צורניים.מסה (גרם) | המטבעות שהיו במחזור בעת המעבר לאירו> מאפיינים צורניים.הרכב מתכות | המטבעות שהיו במחזור בעת המעבר לאירו> עיצוב.צד הנושא | המטבעות שהיו במחזור בעת המעבר לאירו> עיצוב.צד הערך | המטבעות שהיו במחזור בעת המעבר לאירו> עיצוב.שוליים | המטבעות שהיו במחזור בעת המעבר לאירו> שנת הנפקה לראשונה.שנת הנפקה לראשונה | המטבעות שהיו במחזור בעת המעבר לאירו> שנת הנפקה אחרונה.שנת הנפקה אחרונה | המטבעות שהיו במחזור בעת המעבר לאירו> . |
| --- | --- | --- | --- | --- | --- | --- | --- | --- | --- | --- |
| ‏ | 1 גרושן | 17 | 1.8 | 100% אבץ | סמל אוסטריה, שם המדינה | ערך, שנת ההנפקה | חלקים | 1947 | 1950 |  |
| ‏ | 2 גרושנים | 18 | 0.9 | 98.5% חמרן 1.5% מגנזיום | סמל אוסטריה | ערך, שם המדינה, שנת ההנפקה | חלקים | 1950 | 1991 |  |
| ‏ | 5 גרושנים | 19 | 2.5 | 100% אבץ | סמל אוסטריה, שם המדינה | ערך, שנת ההנפקה | בעלי שקעים | 1948 | 1992 |  |
| ‏ | 10 גרושן | 20 | 1.1 | 98.5% חמרן 1.5% מגנזיום | סמל אוסטריה | ערך, שנת ההנפקה | חלקים | 1951 | 1998 |  |
| ‏ | 50 גרושן | 19.5 | 3 | 91.5% נחושת 8.5% חמרן | מגן, שם המדינה | ערך, פרח גנציאנה, שנת הנפקה | מחורצים | 1959 | 1997 |  |
| ‏ | 1 שילינג | 22.5 | 4.2 | 91.5% נחושת 8.5% חמרן | ערך, שם המדינה, שנת ההנפקה | פרחי אדלווייס, ערך | חלקים | 1959 | 1998 |  |
| ‏ | 5 שילינגים | 23.5 | 4.8 | 75% נחושת 25% ניקל | פרש, שם המדינה | מגן, ערך, שנת הנפקה | חלקים | 1968 | 1998 |  |
| ‏ | 10 שילינגים | 26 | 6.2 | 75% נחושת 25% ניקל | סמל אוסטריה, שם המדינה | דיוקן אישה מוואכאו, ערך, שנת הנפקה | מחורצים | 1974 | 1998 |  |
| ‏ | ‏20 שילינגים | ‏27.7 | ‏8 | חמרן-ארד: 92% נחושת 6% חמרן 2% ניקל | תשע דמויות, לייצוג תשע מדינות אוסטריה, שם המדינה | ערך, שנת הנפקה | ‏חלקים. עד שנת 1992 עוטרו ב-19 נקודות | 1980 | 1993 |  |
| ‏ | ‏20 שילינגים | ‏27.7 | ‏8 | חמרן-ארד: 92% נחושת 6% חמרן 2% ניקל | ערך, שם המדינה, מגן, שנת הנפקה | נושאי הנצחה שונים | ‏חלקים. עד שנת 1992 עוטרו ב-19 נקודות | 1982 | 2001 |  |
| ‏ | 50 שילינגים | 26.5 | 8.15 | חמרן-ארד | ערך מוקף בסמלי מדינות אוסטריה, שם המדינה | נושאי הנצחה שונים | חלקים | 1996 | 2001 |  |